Oktopodo

La oktopodo (genro Octopus) estas la plej fama ano de la polpoj, t.e. ordo de maraj moluskoj kun ok tentakloj.

 Priskribo 
Ĉiu brako de oktopodoj (nomata tentaklo) havas du vicojn de suĉiloj, per kiuj ili povas gustumi, sensi, grimpi kaj kapti predojn. Ili estas relative inteligentaj kaj ludemaj. Ilia tuta korpo estas mola, krom beko komparebla al tiu de papago. Oktopodoj kapablas ŝprucigi inkosimilan substancon (konsistanta el melanino) por malatentigi predantojn.

 Vivejoj 
Oktopodoj loĝas en grandaj salaj akvejoj kiel maroj aŭ maregoj.

 Specioj 
Estas multegaj specioj de oktopodoj en la genro Octopus, inter kiuj:
 komuna polpo (Octopus vulgaris);
 granda blua polpo (Octopus cyanea), vivanta en la oceanoj Pacifika kaj Hinda;
 ruĝa polpo aŭ meksika polpo (Octopus maya), vivanta en la Meksika Golfo;
 blankmakula polpo (Octopus macropus = Callistoctopus macropus), vivanta preskaŭ en la tuta mondo, kvankam malpli ofta ol aliaj specioj;
 pigmea polpo (Octopus wolfi), longa 2-3cm kaj peza nur ĉirkaŭ 1g, verŝajne la plej malgranda specio de oktopodoj; ĝi vivas en la suda Pacifiko.

 Gravo por homoj 
eta|maldekstre|180px|Minoa vazo kun desegno de oktopodo, 1500 a.K.
Oktopodoj estas kaptataj kaj manĝataj en multegaj landoj.

 Famaj oktopodoj 
Paŭlo (polpo) 

Vidu ankaŭ
 Polpa luktado

Kategorio:Kapopieduloj